《太湖舟中眺上方灵岩诸山》
清代·姚燮

移帆指平漾，湖色开犹微。稍稍拓新苇，渐渐藏绿漪。

遥山各横睐，流媚秋烟姿。初阳澹与射，百变无定仪。

怀人致幽怆，揽景愁馀菲。孤塔苦无傍，断雁时来飞。

倘闻帝子乐，寒浒扬灵旗。天裳被萝叶，愿慰区区私。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。